**Adriana Mitchell Caselotti** (født 6. mai 1916 i Bridgeport i Connecticut i USA, død 18. januar 1997 i Los Angeles i California i USA) var en amerikansk skuespillerinne som er kjent i engelsktalende land som stemmen til Snehvit i Walt Disneys *Snehvit og de syv dvergene*.

Liv og virke
------------

### En musikalsk familiebakgrunn

Caselotti ble født i et hjem fylt av sang. Hennes far Guido Caselotti, en immigrant fra Italia, var musikklærer og sangpedagog. Moren Maria Orefice, fra Napoli, var sangerinne ved Romas  Teatro Reale dell'Opera, og hennes eldre søster Louise Caselotti var også musikalsk – hun gav stemmeundervisning (blant annet til Maria Callas 1946-47) og sang selv opera.[]

Da Caselotti var syv år gammel dro familien fra Connecticut til Italia, der moren turnerte med et operaselskap. Adriana gikk på skole i et italiensk søsterkonvent, San Getulio, nær Roma, mens moren sang i operaen. Da familien returnerte til New York City tre år senere, lærte Adriana seg engelsk på nytt og fikk sangundervisning fra faren.

### Walt Disney og Snehvit

I midten av 1930-årene ble Guido Caselotti ansatt av Walt Disney for å hjelpe til med å besette stemmeroller i Disneys nye langfilm, *Snehvit og de syv dvergene*. Disney spurte Caselotti om noen av hans elever virket kapable nok til å synge for hovedrollen.[] Etter å ha hørt 18-årige Adrianas naturlige, engleaktige og tidløse sopranstemme, visste Walt Disney at det var noen andre alternativer til rollen.[]

Hun hadde da allerede hatt litt erfaring med filmmediet, med vedvirkning i *Naughty Marietta* av Robert Z. Leonard og W.S. Van Dyke, og i 1937 i *The Bride Wore Red*.

*Snehvit* hadde verdenspremiere 21. desember 1937 og hadde inntekter på drøye 184 millioner dollar.[] Adriana selv tjente bare 970 dollar for sin 48-dagers arbeidsinnsats i filmen.[] Da filmen begynte å tjene inn enorme pengesummer, forsøkte Caselotti å be om mer, hun gikk også rettens vei, men uten fremgang.

### Senere karriere

Caselotti fattet en bevisst beslutning om å ikke være med i noen annen film etter *Snehvit*, for å ikke «ødelegge illusjonen om Snehvit».[] Men noe ble det likevel - en liten rolle i *Trollmannen fra Oz*, som stemmen til Julia under Blikkmannens sang «If I Only Had a Heart».

Hun var imidlertid med på noen markedsføringer for *Snehvit*, ved å signere saker og ting som hadde med filmen å gjøre. Senere i livet solgte hun også autografer. Hun gjorde dessuten et forsøk på en operakarriere (blant annet i *Rigoletto*). I begynnelsen av 1990-tallet, da Snehvits grotte ved Disneyland var blitt renovert, spilte hun atter inn «I wish» for Snehvits ønskebrønn, i en alder av 75 år.

I 1994 ble hun utnevnt til Disney Legend.

### Død og udødelighet

Elleve år før sin død fikk Adriana brystkreft. I 1996 fikk hun kreft på nytt, nå i lungene. Den 18. januar 1997 døde Adriana Caselotti i hjemmet sitt i en alder av 80 år. Adriana skal en gang ha sagt «Jeg vet at min stemme aldri kommer til å dø».

Etter hennes død har *Snehvit* forblitt en av de mest velkjente Disney-filmene, noe som har sikret hennes stemme og henne selv en udødelighet i engelskspråklige land. Snehvits fremtoning var imidlertid ikke Adrianas; hun var tegnet med Marjorie Celeste Belchers yndige dans og bevegelse som forbilde.

Referanser
----------

1. 1 2   Discogs, Discogs artist-ID 889657, besøkt 9. oktober 2017[Hentet fra Wikidata]
2. ↑   Find a Grave, Find a Grave 6626722, besøkt 9. oktober 2017[Hentet fra Wikidata]
3. 1 2   www.independent.co.uk[Hentet fra Wikidata]
4. ↑   d23.com[Hentet fra Wikidata]
5. ↑  «Obituary: Adriana Caselotti». *The Independent* **(engelsk)**. Besøkt 14. mars 2016.
6. ↑  Gifford, *Pure voice of Snow White*.
7. ↑  ave Smith: *Disney A to Z: The Updated Official Encyclopedia*, s. 92
8. ↑  «Obituary: Adriana Caselotti». *The Independent* **(engelsk)**. Besøkt 14. mars 2016.
9. ↑  King, Susan. "Marge Champion Still Has the Dance Moves" *Los Angeles Times*, 30. september 2009

Eksterne lenker
---------------

* *Artikkelen har ingen egenskaper for offisielle lenker i Wikidata*
* (en) Adriana Caselotti på Internet Movie Database Rediger på Wikidata

* (sv) Adriana Caselotti i Svensk Filmdatabas Rediger på Wikidata

* (da) Adriana Caselotti på Filmdatabasen Rediger på Wikidata

* (fr) Adriana Caselotti på Allociné Rediger på Wikidata

* (en) Adriana Caselotti på AllMovie Rediger på Wikidata

* (en) Adriana Caselotti hos The Movie Database Rediger på Wikidata

* (en) Adriana Caselotti hos Behind The Voice Actors Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** BIBSYS **·** VIAF **·** GND **·** LCCN **·** ISNI **·** MusicBrainz **·** Discogs
 |